ПРЕДШКОЛСКА УСТАНОВА „НАША РАДОСТ“ КРУПАЊ
ПРАВИЛНИК О ПОСЛОВНОМ ПОНАШАЊУ И ПРАВИЛИМА ПОНАШАЊА У ПРЕДШКОЛСКОЈ УСТАНОВИ

КРУПАЊ, 2012.год.

На основу члана 41, 43, члана 57. став1. тачка 1) и члана 62. став 3. тачка 17) Закона о основама система образовања и васпитања деце  (,,Сл.Гласник РС '', 72/09), и члана 54 Статута Управни одбор Предшколске установе  ,,Наша радост“ Крупањ'  на седници дана 12.6.2012. год донео је:

ПРАВИЛНИК О ПОСЛОВНОМ ПОНАШАЊУ И ПРАВИЛИМА ПОНАШАЊА У ПРЕДШКОЛСКОЈ УСТАНОВИ

I ОПШТЕ ОДРЕДБЕ

Члан 1.

Правилником о пословном понашања и правилима понашања (у даљем тексту:Правилнику) у Предшколској установи «Наша радост» Крупањ уређује се понашање запослених, деце, родитеља и трећих лица у Предшколској установи «Наша радост» Крупањ(у даљем тексту: Установи) 

Члан 2.

У Установи се негују односи међусобног разумевања и уважавања личности деце, запослених и родитеља.

Поштовањем Правила обезбеђује се успешно одвијање васпитно – образовног рада у Установи, побољшава се радна дисциплина и безбедност Установе, чување имовине Установе, деце, запослених, родитеља и трећих лица и доприноси се повећању угледа Установе. 
Члан 3.

Запослени имају обавезу да својим радом и укупним понашањем доприносе развијању позитивне атмосфере у Установи.

Члан 4.

У Установи су забрањене активности којима се угрожавају, омаловажавају, дискриминишу или издвајају лица, односно групе лица, по основу: расне, националне, етничке, језичке, верске или полне припадности, физичких и психичких својстава, сметњи у развоју и инвалидитета, здравственог стања, узраста, социјалног и културног порекла, имовног стања, односно политичког опредељења и подстицање или не спречавање таквих активности, као и по другим основама утврђеним законом којим се прописују забрана дискриминације.

Под дискриминацијом лица или групе лица сматра се свако непосредно или посредно на отворен или прикривен начин, искључивање или ограничавање права и слобода, неједнако поступање или пропуштање чињења, односно неоправдано прављење разлика повлађивањем или давањем првенства.

Не сматрају се дискриминацијом посебне мере уведене ради постизања пуне равноправности, заштите и напредка лица, односно групе лица која се налазе у неједнаком положају.

Препознавање облика дискриминације од стране запосленог, деце или трећег лица у Установи врши се на основу ближих критеријума које заједнички прописују Министар просвете и Министар надлежан за послове људских права.

Члан 5.

У Установи је забрањено: физичко, психичко и социјално насиље; злостављање и занемаривање деце; физичко кажњавање и вређање личности, односно сексуална злоупотреба деце или запослених.

Члан 6.

Под насиљем и злостављањем подразумева се сваки облик једанпут учињеног или поновљеног вербалног или невербалног понашања које има за последицу стварно или потенцијално угрожавање здравља, развоја и достојанства личности детета или запосленог.

Занемаривање и намерно поступање представља пропуштање Установе или запосленог да обезбеди услове за правилан развој деце.

Установа је дужна да одмах поднесе пријаву надлежном органу ако се код деце примете знаци насиља, злостављања или занемаривања.

Члан 7.

Под физичким насиљем, у смислу Правила, сматрају се:

1) физичко кажњавање деце од стране запослених и других одраслих особа;

2) свако понашање које може да доведе до стварног или потенцијалног телесног повређивања деце или запослених;

3) насилно понашање запосленог према деци или другим запосленим лицима, као и детета према другој деци.

Под психичким насиљем , у смислу Правила, сматра се понашање     које       доводи до тренутног или трајног угрожавања психичког и емоционалног здравља и достојанства деце или запослених.

Под социјалним насиљем, у смислу Правила сматра се искључивање детета из групе вршњака и различитих облика социјалних активности Установе.

Члан 8.

У Установи је забрањено сваки облик насиља и злостављања о којима говоре Правила, од стране детета, његовог родитеља, односно старатеља или одраслог лица, над васпитачем, стручним сарадником и другим запосленим лицима.

Због повреде забране из става 1. овог члана против родитеља, односно старатеља детета покреће се прекршајни, односно кривични постипак.

Члан 9.

Поступање у Установи као одговор на насиље и злостављање спроводи се према Посебном Протоколу, који утврђује садржај и начине спровођења превентивних и интервентних активности, услове и начине за процену ризика, начине заштите од насиља, злостављања и занемаривања, а доноси га Министар просвете.

Препознавање невербалних обликазлостављања детета од стране запосленог за време неге, одмора и рекреације и других облика васпитно образовног рада врши се на основу ближих услова које прописује Министар просвете.

Члан 10.

У Установи није дозвољено страначко организовање и деловање и коришћење простора установе у те сврхе.

II. ПОНАШАЊА ЗАПОСЛЕНИХ

Члан 11.

Запослени имају обавезу да својим радом, укупним понашањем и изгледом доприносе угледу Установе и развијања позитивне атмосвере у Установи.

Члан 12.

Сви запослени су обавезни:

1) да редовно и на време долазе на посао;

2) да савесно оављају послове свог радног места;

3) да благовремено обавештавају директора или административног радника о спречености за рад;

4) да се суздржавају од радњи којима се крше права деце и других лица;

5) да се старају о остваривању права, обавеза и одговорности деце;

6) да пријављују директору или Управном одбору кршење права деце;

7) да долазе на посао прикладно одевени;

8) да пре или за време рада не узимају алкохол или друга средства која утичу на способност за рад;

9) да не пуше у просторијама или дворишту Установе;

10) да не уносе у Установу или двориште оружје или друга опасна средства којима се може угрозити живот и тело детета, запослених и трећих лица или се може нанети материјална штета;

11) да за време рада не користе мобилне телефоне нити друга средства којима се може ометати процес васпитно образовног рада;

12) да не оштећују имовину Установе, деце, запослених, родитеља и трећих  лица;

13) да користе средства Установе и потрошни материјал само у службене сврхе;

14) да не износе документацију ни  средства Установе без одобрења директора.

III. ПОНАШАЊЕ РОДИТЕЉА ДЕЦЕ И ТРЕЋИХ ЛИЦА

Члан 13.


Родитељи, односно старатељи деце и трећа лица (у даљем тексту: остала лица) обавезни су да поштују Правила и друге опште акте Установе.

Члан 14.


Остала лица обавезна су да се према деци, запосленима и другим лицима која се затекну у згради или дворишту Установе, понашају уљудно.


Остала лица трба да се јаве приликом уласка у Установу директору или неком од запослених.

Члан 15.

Родитељи деце, имају следеће обавезе:

1) да благовремено правдају изостанке свог детета;

2) да на позив органа Установе, педагога, васпитача или директора дођу у Установу;

3) да редовно измирују новчане обавезе према Установи;

4) да редовно долазе на родитељске састанке;

5) да се интересују за напредовање и понашање детета;

6) да учествују у раду органа Установе чији су чланови.

IV. ЗАВРШНЕ ОДРЕДБЕ

Члан 16.


Даном ступања на снагу Правилника о пословном понашању и правилима понашања у Предшколској Установи "Сунцокрети" Владимирци престаје да важи Правилник о пословном понашању и комуникацији у Предшколској Установи "Наша радост“ Крупањ, заведен под бројем233 од 17.12.2003. године.

Члан 17.


Правилник ступа на снагу осмог дана од дана објављивања на огласној табли Установе.

                          Председник Управног одбора

__________________________

                                                                                  Снежана Недељковић                                                              

Правилник је заведен под деловодним бројем 307-1, од 27.6.2012.године, објављен на огласној табли Установе дана 10.7.2012..године, а ступа на снагу дана10.7.2012.године.

